09 January top 10 news| national News in Hindi | 09 जनवरी : बस एक क्लिक में पढ़िए, दिनभर की 10 बड़ी खबरें - Samachar Jagat
Samachar Jagat | Wednesday, 09 Jan 2019 04:39:51 PM
सोलापुर। प्रधानमंत्री नरेंद्र मोदी ने बुधवार को यहां 1,100 करोड़ रुपये की लागत से तैयार सडक़ तथा भूमिगत सीवरेज परियोजनाओं का उद्घाटन किया। मोदी ने एक रैली में राष्ट्रीय राजमार्ग-211 के सोलापुर-उस्मानाबाद खंड के चार लेन, भूमिगत सीवरेज प्रणाली तथा तीन सीवेज ट्रीटमेंट संयंत्रों की शुरुआत की।
वाशिंगटन। एपल के मुख्य कार्यकारी अधिकारी (सीईओ) टिम कुक के वेतन में 2018 के दौरान 22 प्रतिशत वृद्धि हुई है। इसके बाद उनका वेतन वर्ष के लिये 157 लाख डालर हो गया है। कंपनी की ओर से सिक्युरिटीज एण्ड एक्सचेंज कमीशन को दी गई सूचना में यह जानकारी सामने आई है। टिम कुक के वेतन में 30 लाख डालर का मूल वेतन, 120 लाख डालर का बोनस और 6.80 लाख डालर अन्य सुविधाओं के लिये दिये गये हैं। इसमें उनकी हवाई यात्राओं और सुरक्षा का खर्च शामिल है। कंपनी की पारितोषिक समिति ने कुक को दिये गये भारी भरकम बोनस के लिये वर्ष के दौरान कंपनी के बेहतर बिक्री प्रदर्शन को इसकी वजह बताया है। दस्तावेज में कहा गया है, ‘‘2018 में .... हमने 265.6 अरब डालर की शुद्ध बिक्री की और 70.9 अरब डालर की परिचालन आय हासिल की है। इन दोनों मद में एक साल पहले के मुकाबले 16 प्रतिशत वृद्धि दर्ज की गई है। इन दोनों ही प्रदर्शन मानकों में यह 2018 के अधिकतम वार्षिक नकद प्रोत्साहन कार्यक्रम के लक्ष्य से अधिक है।
द एक्सीडेंटल प्राइम मिनिस्टर’ फिल्म, उसके ट्रेलर पर प्रतिबंध की मांग कर रही याचिका खारिज
दुबई। विराट कोहली और तेज गेंदबाज जसप्रीत बुमराह आईसीसी वनडे रैंकिंग में व्यक्तिगत सूची में शीर्ष पर कायम हैं लेकिन भारत अगर अपने अगले आठ एक दिवसीय मुकाबले जीत लेता है तो वह टीम रैंकिंग में पहले स्थान पर चल रही इंग्लैंड से महज एक अंक पीछे रह जायेगा। भारत को आस्ट्रेलिया से तीन और न्यूजीलैंड से पांच वनडे खेलने हैं जिससे वह 125 अंक तक पहुंच जायेगा और इंग्लैंड से केवल एक अंक पीछे रहेगा, लेकिन ऐसा तभी होगा जब वह अपने सभी आठ मैचों में जीत हासिल कर लेगा जबकि पाकिस्तान को उन्हें पछाडऩे के लिये दक्षिण अफ्रीका को 5-0 से हराना होगा।
अन्य भारतीयों में बल्लेबाज शिखर धवन नौंवें स्थान पर हैं जबकि लेग स्पिनर युजवेंद्र चहल इंग्लैंड के आदिल राशिद के साथ संयुक्त छठे स्थान पर हैं। वनडे टीम रैंकिंग में न्यूजीलैंड ने श्रीलंका को शिकस्त देकर अपना तीसरा स्थान कायम रखा है। उन्होंने एक अंक हासिल किया जिससे उनके 113 अंक हो गये जबकि श्रीलंका अपने आठवें स्थान पर बना हुआ है लेकिन वह एक अंक गंवा चुका है जिससे उसके 78 अंक हैं।
मुंबई। घरेलू शेयर बाजार में आज कारोबार की शुरूआत बढ़त के साथ हरे निशान पर हुई और कारोबार की समाप्ति पर भी ये बढ़त के साथ ही हरे निशान पर बंद हुआ। बढ़त के इस माहौल में कारोबार की समाप्ति पर बॉम्बे स्टॉक एक्सचेंज ( बीएसई ) का तीस शेयरों वाला प्रमुख इंडेक्स सेंसेक्स 231.98 अंक यानि 0.64 प्रतिशत की वृद्धि के साथ 36,212.91 के स्तर पर बंद हुआ। नेशनल स्टॉक एक्सचेंज (एनएसई) के पचास शेयरों वाले निफ्टी में कारोबार की समाप्ति पर बढ़त देखने को मिली और ये 53.00 अंक यानि 0.49 प्रतिशत की वृद्धि के साथ 10,855.15 के स्तर पर बंद हुआ।
#09 January top 10 news
#news of 09 January
बेरोजगारी और विकास के मोर्चे पर मोदी सरकार विफल : मायावती
09-01-2019 04:09:51 PM